b"\n_START_ARTICLE_\nVM i h\xc3\xa5ndbold 2009 (kvinder)\n_START_SECTION_\nPresident's Cup\n_START_PARAGRAPH_\nPresident's Cup havde deltagelse af de 12 hold, som i den indledende runde sluttede p\xc3\xa5 fjerde-, femte- eller sjettepladsen i deres grupper. Holdene blev inddelt i to nye grupper med seks hold, idet holdene fra gruppe A og B blev samlet i gruppe PC 1 og holdene fra gruppe C og D samlet i gruppe PC 2. Resultater af kampe mellem hold fra samme indledende gruppe blev overf\xc3\xb8rt til President's Cup, s\xc3\xa5ledes at holdene ikke skulle m\xc3\xb8des en gang til.\n_START_SECTION_\nMellemrunden\n_START_PARAGRAPH_\nHovedrunden havde deltagelse af de 12 hold, som i den indledende runde sluttede p\xc3\xa5 f\xc3\xb8rste-, anden- eller tredjepladsen i deres grupper. Holdene var inddelt i to nye grupper med seks hold, idet holdene fra gruppe A og B blev samlet i gruppe 1 og holdene fra gruppe C og D samlet i gruppe 2. Resultater af kampe mellem hold fra samme indledende gruppe blev overf\xc3\xb8rt til hovedrunden, s\xc3\xa5ledes at holdene ikke skulle m\xc3\xb8des en gang til.\n_START_SECTION_\nEuropa\n_START_PARAGRAPH_\nFra Europa var Rusland som forsvarende verdensmester automatisk kvalificeret. Derudover spilledes der om 10 pladser ved VM-slutrunden._NEWLINE_De to bedste hold ved EM 2008 (ekskl. Rusland), Norge og Spanien, kvalificerede sig til VM-slutrunden. De \xc3\xb8vrige 13 hold fra EM gik videre til playoff-kampene, hvor de sammen med tre hold fra kvalifikationsrunden spillede om de sidste otte europ\xc3\xa6iske pladser ved VM-slutrunden.\n_START_SECTION_\nPanamerika\n_START_PARAGRAPH_\nPanamerika r\xc3\xa5dede over tre pladser ved VM-slutrunden, og de tre pladser gik til de tre bedst placerede hold ved det panamerikanske mesterskab 2009, som blev afviklet i juni 2009 med deltagelse af otte hold. Brasilien, Argentina, Dominikanske Republik, Paraguay, Uruguay og Canada var automatisk kvalificerede som nr. 1-6 ved forrige mesterskab. De seks hold fik selskab af Mexico og Chile, der endte som nr. 1 og 2 i 1. division, som blev spillet den 22. \xe2\x80\x93 26. november 2008 i Mexico City, Mexico."